রাজ্যের নতুন লোকায়ুক্ত হলেন বিচারপতি রবীন্দ্রনাথ সামন্ত

কলকাতা: রাজ্যের নতুন লোকায়ুক্ত হিসাবে নিয়োগ পেলেন কলকাতা হাইকোর্টের (Calcutta High Court) অবসরপ্রাপ্ত বিচারপতি রবীন্দ্রনাথ সামন্ত। তিনি পূর্বতন লোকায়ুক্ত অসীম রায়ের স্থলাভিষিক্ত হলেন। বুধবার নবান্নে মুখ্যমন্ত্রী মমতা বন্দ্যোপাধ্যায়ের পৌরহিত্যে আয়োজিত বৈঠকে তাঁর নাম চূড়ান্ত করা হয়।

বৈঠকে উপস্থিত ছিলেন রাজ্য বিধানসভার অধ্যক্ষ বিমান বন্দ্যোপাধ্যায় এবং পরিষদীয় মন্ত্রী শোভনদেব চট্টোপাধ্যায়। তবে পূর্ব ঘোষণা অনুযায়ী নির্বাচক মণ্ডলীর অপর সদস্য, বিরোধী দলনেতা শুভেন্দু অধিকারী বৈঠকে যোগ দেননি।